**Pamokos tema: „Piligrimystės žygis“**

Klasė: 7 – 8  
Trukmė: 45 min.

|  |  |  |
| --- | --- | --- |
| **Pamokos uždavinys:** Susipažindami su jubiliejinių metų „Vilties piligrimų“ simbolika ir idėja (piligrimystė, Šventosios durys, sutaikinimas, malda, liturgija, tikėjimo išpažinimas ir atlaidai) ir dalyvaudami grupėse, mokiniai susies jubiliejinių metų ženklus su dvasiniu gyvenimu bei sukurs „Piligrimystės žemėlapį“. | | |
| **Pasveikinimas ir malda:** pradėti pamoką malda, kreipiantis į vilties Dievą (pvz., Ps 33,22: „Tegul Tavo gailestingumas būna su mumis, Viešpatie, kaip mes Tavimi pasitikime“) arba [**jubiliejinių 2025 metų malda**](#malda)**.**  **1. Įžanga (10 min.). Klausimai diskusijai:**   * + Kas yra jubiliejiniai metai?   + Kas yra piligrimystė? Ar kas nors yra buvęs piligriminėje kelionėje? Kokios buvo jų patirtys?   + Kas yra šventosios durys? Kokia jų reikšmė Bažnyčioje? * Ką reiškia tikėjimo išpažinimas ir kaip jis susijęs su atgaila ir sutaikinimu?   **2. Pagrindinė dalis (25 min.).**  **a) Teorinė dalis (10 min.). Jubiliejinių metų ir piligrimystės simbolika:**   * + Trumpai pristatoma jubiliejinių metų tradicija (Šventieji metai, atlaidai, piligrimystės reikšmė).   + Simbolių pristatymas: Šventieji Vartai, kelias, kryžius, malda kaip kelionės palydovas.   Jubiliejiniai metai – tai ypatingas laikas Bažnyčioje, kai tikintieji kviečiami permąstyti savo gyvenimą ir atsiverti Dievo meilei. Tai laikas, kai galime pasikliauti viltimi ir tikėti, kad Dievas visada pasiryžęs mus priimti atgal į savo glėbį. Viltis yra pagrindinis elementas, padedantis įveikti sunkumus ir keliauti į priekį, kad ir kokie iššūkiai pasitiktų.  **b) Praktinė veikla (15 min.). Piligrimystės žemėlapio kūrimas.** Mokiniai skirstomi į grupes ir gauna kūrybinę užduotį**.** Padalinkite mokiniams didelį popieriaus lapą, kuriame jie turės nupiešti „piligrimystės žemėlapį“, nuo kelionės pradžios iki pabaigos. Kiekviena grupė pasirenka skirtingą kelionės temą (pvz. atgaila, tikėjimo išpažinimas, liturgija, malda, atlaidai).   * Žemėlapyje turi būti 5–7 svarbūs žingsniai (simbolizuojantys dvasinius etapus) tokie kaip: pradžia – „sunkūs gyvenimo iššūkiai“ (nuodėmės, atstūmimas), „šventosios durys“ (atsivertimas ir malda), „liturgija“ (susitikimas su Dievu), „sutaikinimas“ (atgaila ir atleidimas), „tikėjimo išpažinimas“ (Dievo meilės priėmimas), ir pabaiga – „atlaidai“ (Dievo malonės priėmimas). * Kiekvienas žingsnis turi būti paaiškintas, ką reiškia, ir kaip jis yra susijęs su dvasine kelione. Kiekvienas etapas gali būti iliustruotas piešiniu arba simboliu.   **3. Apibendrinimas ir refleksija (10 min.)**   * Po to, kai grupės baigia savo žemėlapį, paprašykite pasidalinti, ką jie „atrado“ per šiuos dvasinius žingsnius. * Kiekviena grupė turi papasakoti, kaip šventosios durys, liturgija, malda, sutaikinimas ir tikėjimo išpažinimas gali padėti žmogui žengti per šiuos dvasinius etapus, kad pasiektų atlaidus ir gautų Dievo malonę.   Mokytojo baigiamoji mintis:„Jubiliejiniai metai – tai proga pradėti iš naujo, tapti vilties šviesa kitiems.“ Paprašyti mokinių per savaitę atlikti konkretų vilties darbą (pvz., padėti draugui, paguosti liūdintį, suorganizuoti gerumo akciją). Pasidalinkite kitą pamoką, kaip per savaitę liudijote viltį savo bendruomenėje. | **Ugdomos kompetencijos:**  *Pažinimo kompetencija,* Mokinys paaiškina jubiliejinių metų reikšmę ir piligrimystės tradicijos svarbą krikščionio gyvenime;  *SESG.*  **Priemonės:**   * Šventasis Raštas. * Iliustracijos, PPT pateiktis *Jubiliejiniai 2025 metai* su jubiliejinių metų simbolika. * Popierius, pieštukai, flomasteriai kūrybinei veiklai. |
| **Integracija su kitais dalykais:**  **Muzika .**[**Himnas**](https://jubiliejus2025.katalikai.lt/apie/himnas)**.** |  |

**Jubiliejinių 2025 metų malda**

*Tėve, kuris esi danguje,   
tegul tikėjimas, kurį mums davei per savo Sūnų  
Jėzų Kristų, mūsų brolį,  
ir meilės liepsna,  
Šventosios Dvasios išlieta mūsų širdyse,  
pažadina mumyse Tavo Karalystės atėjimo  
palaimingąją viltį.*

*Tegul Tavo malonė mus perkeičia,  
kad taptume darbštūs Evangelijos sėklų augintojai,  
ir jos perkeistų žmoniją bei visatą  
su pasitikėjimu laukiant  
naujo dangaus ir naujos žemės,  
kai įveikus blogio jėgas  
amžiams bus apreikšta Tavo šlovė.*

*Tegul Jubiliejaus malonė atgaivina mumyse,  
Vilties piligrimuose,  
dangiškųjų gėrybių troškimą  
ir teišlieja ant viso pasaulio  
mūsų Atpirkėjo džiaugsmą bei ramybę.*

*Tau, amžinai palaimintasis Dieve,  
tebūnie gyrius ir šlovė per amžius.  
Amen.*