**Pamokos tema: „Viltis kaip Dievo pažadas“**

Klasė: III–IV gimn. kl.

Trukmė: 45 min.

|  |  |
| --- | --- |
| **Pamokos uždavinys:**  Grupelėse skaitydami ir analizuodami Šv. Raštą ir popiežiaus bulę [*SPES NON CONFUNDIT*](https://jubiliejus2025.katalikai.lt/apie/bule) mokiniaipalygins kuo skiriasi krikščioniškos vilties ir optimizmo/ vilties sampratos, apmąstys vilties reikšmę savo gyvenime ir ją susies su krikščioniškąja pasaulėžiūra. | |
| **Įžanga (10 min.).**  **Pasveikinimas ir malda:** pradedama malda, kviečiant Šventąją Dvasią, kad ji vestų mokinius „vilties kelionėje“ arba [2025 metų JUBILIEJAUS MALDA](#malda):  **Diskusija:**   * Užrašykite jų atsakymus (pvz., optimizmas gali būti emocinis jausmas, bet viltis kyla iš gilesnio pasitikėjimo). * Paklauskite: *„Ar galima būti optimistu be vilties? Ar galima turėti viltį be optimizmo?“*   **2. Pagrindinė dalis (30 min.):**  **a) Kas yra jubiliejiniai metai? (10 min).** Mokytojas pristato jubiliejinių metų istoriją ir tradicijas, akcentuodamas 2025 m. temą „Vilties piligrimai“*.*   1. **Grupinis darbas (20 min**): Šventojo Rašto ir popiežiausbulės *Spes Non*  *Confundit* ištraukų analizė. Grupelės analizuoja tekstus ir pildo[**lentelę**](#lentelė)**:**   **Šventjo Rašto ištraukos:**   * + Rom 5, 1–5 (*Viltis neapgauna, nes Dievo meilė išlieta mūsų širdyse*).   + Hebr 6, 19 (*Viltis – kaip tvirtas ir saugus sielos inkaras*).   + Ps 33, 18–22 (*Viešpats myli tuos, kurie laukia Jo ištikimos meilės*).   **Popiežiaus Pranciškaus bulės *Spes Non Confundit* ištraukos:**   * + Ištrauka apie Jubiliejinių metų prasmę kaip ypatingą vilties laiką.   + Viltis kaip Dievo pažadas, kuris stipresnis už žemiškus išbandymus.   **Klausimai pamąstymui:**   * Kuo krikščioniškoji viltis skiriasi nuo tiesiog teigiamo mąstymo ar optimizmo? * Kaip šie tekstai aiškina vilties reikšmę žmogaus gyvenime? * Ką Jubiliejiniai metai moko apie viltį?   **Užpildytos** [***analizės lentelės pavyzdys.***](#lentelė)   1. **Pristatymas** Grupės užrašytas mintis pristato klasės draugams.   **3. Refleksija (5 min.):**   * + Kokia mintis iš bulės jums labiausiai įstrigo ir kodėl?   + Kuo ši viltis skiriasi nuo paprasto optimizmo?   + Kaip galiu stiprinti savo viltį, ypač jubiliejinių metų laikotarpiu?   **Malda:** Pamoka užbaigiama sava arba [2025 metų JUBILIEJAUS MALDA](#malda). | **Ugdomos kompetencijos:**  *Pažinimo, SESG.*  **Priemonės:**   * Šventasis Raštas; * *Jubiliejiniai 2025 metai* PPT pateiktis; * popiežiaus Pranciškaus bulės *Spes Non Confundit* ištraukos/kompiuteris su internetine prieiga; * popierius ir rašymo priemonės. |

**UŽPILDYTOS ANALIZĖS LENTELĖ PAVYZDYS**

| **Aspektas** | **Rom 5, 1–5** | **Hebr 6, 19** | **Ps 33, 18–22** | **Rom 5, 1–5 ir Popiežiaus Pranciškaus bulė *Spes Non Confundit*** |
| --- | --- | --- | --- | --- |
| **Pagrindinė tema** | Viltis kyla iš išbandymų, išgrynina žmogų ir neapgauna, nes remiasi į Dievo meilę. | Viltis yra tvirta ir saugi kaip inkaras, laikanti mus arti Dievo pažadų. | Viešpats žvelgia į tuos, kurie Juo pasitiki, ir jų viltis nebus sugėdinta. | Popiežius pabrėžia, kad viltis nėra iliuzija, bet tikras krikščioniško gyvenimo pagrindas, ypač Jubiliejinių metų kontekste. |
| **Vilties šaltinis** | Tikėjimas Jėzumi, kuris suteikia pateisinimą ir taiką su Dievu. | Dievo pažadai ir Jo ištikimybė. | Viešpaties gailestingumas ir ištikima meilė. | Dievo meilė, išlieta į mūsų širdis, ir Jubiliejinių metų kvietimas atsinaujinti tikėjime. |
| **Vilties vaizdinys/simbolis** | Kančia – ištvermė – išbandymas – viltis (dvasinis augimas). | Inkaras, kuris užtikrina stabilumą ir saugumą. | Viešpats stebi ir globoja, gelbėja nuo mirties. | Jubiliejiniai metai kaip ypatingas laikas atsinaujinti viltimi Kristuje. |
| **Ryšys su optimizmu** | Viltis nėra naivus optimizmas, bet išbandoma per kančias ir pasitikėjimą Dievu. | Ne emocinis optimizmas, bet tvirtas laikymasis Dievo pažadų. | Viltis nėra tik teigiama nuostata, bet pasitikėjimas Dievo ištikimybe. | Popiežius aiškina, kad optimizmas gali būti trumpalaikis, bet viltis remiasi Dievo pažadu ir neišblėsta net sunkumuose. |
| **Praktinis pritaikymas** | Viltis padeda ištverti išbandymus ir išlaikyti tikėjimą ne ateityje, bet dabar. | Viltis kaip tvirtas inkaras padeda nepasiduoti abejonėms kasdienybėje. | Pasitikėjimas Dievu suteikia ramybę ir saugumą ne ateityje , bet esamoje situacijoje. | Jubiliejiniai metai kviečia atnaujinti savo viltį per tikėjimą, atgailą ir Bažnyčios sakramentus. |

**2025 metų JUBILIEJAUS MALDA**

*Tėve, kuris esi danguje,   
tegul tikėjimas, kurį mums davei per savo Sūnų  
Jėzų Kristų, mūsų brolį,  
ir meilės liepsna,  
Šventosios Dvasios išlieta mūsų širdyse,  
pažadina mumyse Tavo Karalystės atėjimo  
palaimingąją viltį.*

*Tegul Tavo malonė mus perkeičia,  
kad taptume darbštūs Evangelijos sėklų augintojai,  
ir jos perkeistų žmoniją bei visatą  
su pasitikėjimu laukiant  
naujo dangaus ir naujos žemės,  
kai įveikus blogio jėgas  
amžiams bus apreikšta Tavo šlovė.*

*Tegul Jubiliejaus malonė atgaivina mumyse,  
Vilties piligrimuose,  
dangiškųjų gėrybių troškimą  
ir teišlieja ant viso pasaulio  
mūsų Atpirkėjo džiaugsmą bei ramybę.*

*Tau, amžinai palaimintasis Dieve,  
tebūnie gyrius ir šlovė per amžius.  
Amen.*